**RÁMCOVÁ KÚPNA A SERVISNÁ ZMLUVA**

uzatvorená podľa § 409 a § 536 a nasl. zákona č. 513/1991 Zb. Obchodný zákonník v znení neskorších právnych predpisov (ďalej len „**Obchodný zákonník**“) medzi:

**OBJEDNÁVATEĽOM:**

Obchodné meno : **Odvoz a likvidácia odpadu a.s. v skratke: OLO a.s.**

Sídlo : Ivanská cesta 22, 821 04, Bratislava

Zapísaný : v Obchodnom registri Okresného súdu Bratislava I, oddiel: Sa, vložka

číslo: 482/B

Zastúpený : Ing. Martin Maslák, predseda predstavenstva

Ing. Andrej Rutkovský, člen predstavenstva

Bankové spojenie : ČSOB a.s.

Číslo účtu IBAN : SK37 7500 000 000 2533 2773

IČO : 00 681 300

DIČ : 2020318256

IČ DPH : SK2020318256

(ďalej len ako **„Objednávateľ“**)

a

**ZHOTOVITEĽOM:**

Obchodné meno :

Sídlo :

Zapísaný : v Obchodnom registri Okresného súdu v, oddiel: , vložka č.:

Zastúpený :

Bankové spojenie :

Číslo účtu IBAN :

IČO :

DIČ :

(ďalej len ako **„Zhotoviteľ“**)

(Objednávateľ a Zhotoviteľ spolu ďalej aj ako **„Zmluvné strany“**)

Objednávateľ a Zhotoviteľ sa dohodli na uzatvorení tejto rámcovej kúpnej a servisnej zmluvy podľa § 409 a § 536 a nasl. Obchodného zákonníka (ďalej len ako **„Zmluva“**), a to v rozsahu a za podmienok ďalej uvedených. Zhotoviteľ bol vybraný ako úspešný uchádzač vo verejnom obstarávaní podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“) s predmetom zákazky ***„Hydraulika – Diagnostika, servis, opravy a dodávka náhradných dielov“***. Uvedená zákazka sa skladá z dvoch (2) častí, a to (i) Diagnostika, servis a dodávka hydraulických a pneumatických valcov a CMS a (ii) Diagnostika, analýza a úprava parametrov hydraulických olejov. Podrobný popis jednotlivých častí zákazky je uvedený v Prílohe č. 1 - Technická špecifikácia, ktorá je neoddeliteľnou časťou tejto Zmluvy (ďalej len „**Príloha č.1**“). Zhotoviteľ je povinný dodať časť [●] danej zákazky, v ktorej sa stal úspešným uchádzačom.

**Článok I**

**PREDMET ZMLUVY**

1. Predmetom tejto Zmluvy je záväzok Zhotoviteľa:
2. na základe písomnej objednávky Objednávateľa dodať Objednávateľovi tovar: hydraulické a pneumatické valce, náhradné diely a spotrebný materiál k uvedeným valcom podľa Prílohy č. 1 (ďalej len „**Tovar**“) a previesť na Objednávateľa vlastnícke právo k Tovaru,
3. vykonať v prospech Objednávateľa na základe podmienok tejto Zmluvy pravidelný profylaktický servis hydraulických a pneumatických valcov a centrálnych mazacích systémov uvedených v zozname, ktorý tvorí Prílohu č. 1, v mieste plnenia predmetu Zmluvy v zmysle článku IV. tejto Zmluvy dvakrát (4x) ročne, pozostávajúci z  činností uvedených v Prílohe č.1 tejto Zmluvy,
4. vykonať pre Objednávateľa nepravidelný profylaktický servis hydraulických a pneumatických valcov (servis podľa bodu b) a c) spolu ďalej len „**Servis**“),
5. vykonať pre Objednávateľapravidelnú a nepravidelnúdiagnostiku, analýzu a úpravu parametrov hydraulických olejov, pozostávajúcu z  činností uvedených v Prílohe č.1 (ďalej len „**Diagnostika**“),

a záväzok Objednávateľa zaplatiť za Tovar a/alebo Servis a/alebo Diagnostiku dohodnutú odmenu podľa článku V tejto Zmluvy.

1. Súčasťou dodaného Tovaru je vždy aj príslušná dokumentácia, vrátane návodu na použitie, príslušné osvedčenia, atesty, certifikáty a protokoly o vykonaných skúškach, záznam zaškolenia obsluhy. Dokumentáciu je Objednávateľ povinný predložiť v slovenskom jazyku alebo v českom jazyku.
2. Zhotoviteľ pri poskytovaní Diagnostiky je povinný pred uzatvorením tejto Zmluvy preukázať Objednávateľovi fotokópiu platného osvedčenia, tzv. certifikačný preukaz, kategórie 1, metódy TD – LDA pre oblasť tribotechnika minimálne jedného svojho zamestnanca.
3. Účelom tejto Zmluvy je stanoviť práva a povinnosti Zmluvných strán a štandardné podmienky obchodného vzťahu medzi Zmluvnými stranami, ktoré sa budú aplikovať na jednotlivé zmluvy, ktoré budú Zmluvné strany uzatvárať výhradne na žiadosť Objednávateľa vo forme objednávok vystavených objednávateľom (ďalej len „**Objednávka**“) a potvrdených Zhotoviteľom (každá z takýchto obojstranne potvrdených Objednávok ďalej len ako **„Jednotlivá zmluva“**). Ustanovenia tejto zmluvy sa budú aplikovať na Jednotlivú zmluvu v rozsahu, v akom konkrétna Jednotlivá zmluva jednotlivé práva a povinnosti Zmluvných strán neupraví inak.
4. Zmluvné strany sa dohodli, že táto Zmluva je zmluvou rámcovou a ustanovenia tejto Zmluvy nemožno vykladať ako povinnosť Objednávateľa objednať si u Zhotoviteľa Tovar a/alebo Servis a/alebo Diagnostiku. Predpokladané množstvo Tovaru a/alebo predpokladaný rozsah Servisu a/alebo Diagnostiky uvedený v tejto Zmluve nie je pre Objednávateľa záväzné. Skutočne objednané množstvo Tovaru a/alebo Servisu a/alebo Diagnostiky počas trvania tejto Zmluvy môže byť nižšie alebo vyššie ako predpokladané množstvo Tovaru a/alebo Servisu a/alebo Diagnostiky a Objednávateľ si vyhradzuje právo neobjednať Tovar alebo Servis a/alebo Diagnostiku. Predmetom fakturácie bude len skutočne dodaný Tovar a/alebo Servis a/alebo Diagnostika.

**Článok II**

**TRVANIE ZMLUVY**

1. Zmluva sa uzatvára na dobu tridsaťšesť (36) mesiacov odo dňa jej podpisu obidvoma Zmluvnými stranami.
2. Zmluvné strany sa dohodli, že táto Zmluva môže byť ukončená:
3. písomnou dohodou Zmluvných strán,
4. výpoveďou ktorejkoľvek zo Zmluvných strán v súlade s týmto článkom Zmluvy,
5. odstúpením Objednávateľa v súlade s týmto článkom Zmluvy.
6. Zmluvné strany sa dohodli, že Zmluvu môže vypovedať ktorákoľvek Zmluvná strana. Výpovedná lehota je tri (3) mesiace a začína plynúť prvým dňom mesiaca nasledujúcom po mesiaci, v ktorom príslušná Zmluvná strana obdržala písomné oznámenie o výpovedi. V prípade výpovede Zmluvy, vypovedanie nemá vplyv na platnosť a účinnosť jednotlivých nákupných Objednávok / Jednotlivých zmlúv zaslaných Objednávateľom a potvrdených Zhotoviteľom.
7. Objednávateľ je oprávnený písomne odstúpiť od Zmluvy/Objednávky/Jednotlivej zmluvy ako pri podstatnom porušení zmluvy, pričom Zmluva/Objednávka/Jednotlivá zmluva zaniká dňom doručenia odstupujúceho prejavu Zhotoviteľovi, a to bez akejkoľvek povinnosti na náhradu škody, najmä ak:
8. Zhotoviteľ je v omeškaní s realizáciou Servisu a/alebo Diagnostiky o viac ako dva (2) dni, alebo
9. Zhotoviteľ je v omeškaní s dodaním Tovaru o viac ako dva (2) dni, alebo
10. Zhotoviteľ porušil svoju povinnosť zachovávať mlčanlivosť, ku ktorej sa zaviazal v tejto Zmluve, alebo
11. vyhlásenie alebo správanie/konanie Zhotoviteľa poškodilo dobré meno alebo podnikateľskú dôveryhodnosť Objednávateľa, alebo
12. Tovar má opakovane vady, za opakované vady sa považuje výskyt vád Tovaru minimálne dvakrát (2) v priebehu šiestich (6) mesiacov,
13. Servis a/alebo Diagnostika nebol/a poskytnutý/á v súlade s touto Zmluvou, alebo
14. pred termínom odovzdania Tovaru alebo poskytnutí Servisu a/alebo Diagnostiky je zrejmé, že Zhotoviteľ bude v omeškaní, alebo Zmluvu poruší inak podstatným spôsobom a Objednávateľ nemá záujem na plnení s takýmto omeškaním, resp. porušením, alebo
15. Zhotoviteľ opakovane alebo závažne porušil ďalšie svoje zmluvné povinnosti uvedené v tejto Zmluve, alebo
16. Zhotoviteľ obzvlášť závažne porušil predpisy týkajúce sa bezpečnosti a ochrany zdravia pri práci (ďalej len „**BOZP**“), zásady ochrany pred požiarmi (ďalej len „**OPP**“), zásady ochrany životného prostredia (ďalej len „**OŽP**“), odpadového hospodárstva (ďalej len „**OH**“) v zmysle platných právnych predpisov Slovenskej republiky (ďalej tiež spolu ako „**HSE predpisy**“), alebo
17. Zhotoviteľ je platobne neschopný, podal, alebo voči nemu bol podaný návrh na vyhlásenie konkurzu, bol na jeho majetok vyhlásený konkurz, alebo bol návrh na jeho vyhlásenie zamietnutý pre nedostatok majetku, alebo vstúpil do likvidácie, alebo ak sa počas reštrukturalizácie dostal do omeškania s plnením, na ktoré vznikol nárok počas reštrukturalizačného konania, alebo sa voči nemu začala exekúcia, ktorá môže ohroziť jeho podnikateľskú činnosť alebo platobnú schopnosť, alebo
18. z ďalších dôvodov uvedených v tejto Zmluve.
19. Odstúpením od tejto Zmluvy zo strany Objednávateľa nie je dotknuté jeho právo na uplatnenie si svojich nárokov vyplývajúcich z porušenia Zmluvy, vrátane jeho oprávnenia na náhradu prípadnej škody.
20. Zánik Zmluvy podľa tohto článku sa nedotýka nároku na náhradu škody vzniknutej porušením tejto Zmluvy, zmluvných ustanovení týkajúcich sa voľby práva, riešenia sporov medzi Zmluvnými stranami, zmluvnej pokuty, zodpovednosti za vady a ostatných ustanovení, ktoré podľa tejto Zmluvy, alebo vzhľadom na svoju povahu majú trvať aj po ukončení tejto Zmluvy.
21. V prípade odstúpenia od Zmluvy a/alebo jednotlivej nákupnej Objednávky/Jednotlivej zmluvy si Zmluvné strany vzájomne vyrovnajú všetky pohľadávky a záväzky vzniknuté do dňa účinnosti odstúpenia od Zmluvy a/alebo jednotlivej nákupnej Objednávky/Jednotlivej zmluvy, a to do tridsiatich (30) dní od zániku Zmluvy a/alebo jednotlivej nákupnej Objednávky/Jednotlivej zmluvy. Odstúpenie od tejto Zmluvy nemá vplyv na nákupné Objednávky/ Jednotlivé zmluvy, na základe ktorých Zhotoviteľ dodal Tovar a/alebo poskytol Servis a/alebo Diagnostiku riadne, v súlade s touto Zmluvou a jednotlivou nákupnou Objednávkou/Jednotlivou zmluvou; tieto zostávajú v platnosti a Zmluvné strany si plnenia z takých nákupných Objednávok/ Jednotlivých zmlúv nevracajú. Uvedené neplatí, ak dôvodom na odstúpenie od tejto Zmluvy je porušenie povinností pri dodaní Tovaru a/alebo poskytnutí Servisu a/alebo Diagnostiky podľa príslušnej nákupnej Objednávky/Jednotlivej zmluvy. Zmluvné strany sa dohodli, že v prípade ukončenia tejto Zmluvy bude mať Zhotoviteľ nárok na úhradu tej časti riadne a včas vykonaného Servisu a/alebo Diagnostiky a/alebo dodaného Tovaru, ktorá bola zo strany Objednávateľa akceptovaná.
22. Ukončenie Zmluvy niektorým zo spôsobov podľa tohto článku tejto Zmluvy musí byť vykonané v písomnej forme a je účinné okamihom doručenia príslušnej Zmluvnej strane podľa článku IX tejto Zmluvy.

**Článok III**

**PODMIENKY PLNENIA ZMLUVY**

1. Zhotoviteľ sa zaväzuje dodať Tovar a/alebo vykonať Servis a/alebo Diagnostiku na základe písomných Objednávok Objednávateľa, v ktorých bude stanovený požadovaný druh plnenia a termín plnenia.
2. Zmluvné strany sa dohodli na elektronickom prijímaní a doručovaní Objednávok, pričom osobami zodpovednými za doručovanie a prijímanie Objednávok sú osoby uvedené v článku IX tejto Zmluvy.
3. Objednávateľ zašle elektronicky naskenovanú podpísanú Objednávku Zhotoviteľovi s určením termínu a rozsahu prác kontaktnej osobe podľa článku IX tejto Zmluvy alebo osobe, ktorá bude neskôr, v súlade s touto Zmluvou preukázateľne oznámená ako nová kontaktná osoba.
4. Zhotoviteľ je povinný do jedného (1) pracovného dňa písomne potvrdiť prijatie Objednávky a  to tak, že Objednávateľom podpísanú Objednávku vytlačí a označí dátumom prijatia, odtlačkom pečiatky a podpisom, následne zašle takto potvrdenú Objednávku elektronicky na e-mailovú adresu kontaktnej osoby Objednávateľa podľa článku IX tejto Zmluvy. Doručením potvrdenej Objednávky je uzatvorená Jednotlivá zmluva.
5. Zhotoviteľ nie je oprávnený odmietnuť potvrdenie Objednávky, ak táto bola zaslaná v zmysle tejto Zmluvy.
6. Zhotoviteľ je povinný dodať Tovar podľa článku I, písm. a) tejto Zmluvy do piatich (5) týždňov od potvrdenia príslušnej Objednávky podľa tohto článku Zmluvy.
7. Zhotoviteľ je povinný vykonať pravidelný profylaktický servis podľa článku I, písm. b) tejto Zmluvy v termíne uvedenom v príslušnej Objednávke podľa Zmluvy.
8. Zhotoviteľ je povinný vykonať nepravidelný profylaktický servis podľa článku I, písm. c) tejto Zmluvy do piatich (5) hodín od nahlásenia poruchy podľa tejto Zmluvy.
9. Zhotoviteľ je povinný vykonať pravidelnú Diagnostiku v zmysle Prílohy č. 1 tejto Zmluvy v termíne uvedenom v príslušnej Objednávke podľa tejto Zmluvy.
10. Zhotoviteľ je povinný vykonať nepravidelnú Diagnostiku v zmysle Prílohy č. 1 tejto Zmluvy do štyridsiatich ôsmich (48) hodín od nahlásenia poruchy podľa tejto Zmluvy.
11. Zhotoviteľ sa zaväzuje:

* dodať predmet Zmluvy podľa článku I tejto Zmluvy v kvalite, rozsahu a termínoch určených touto Zmluvou alebo Objednávkou,
* dodržiavať všetky platné právne predpisy, technické normy a interné normy Objednávateľa, ktoré sa týkajú vykonávania činností spojených s plnením Zmluvy a podmienky tejto Zmluvy,
* postupovať s odbornou starostlivosťou,
* vyzvať určených zamestnancov Objednávateľa na účasť pri preberaní predmetu Zmluvy,
* včas a bez zbytočného odkladu informovať Objednávateľa o všetkých dôležitých skutočnostiach súvisiacich s predmetom Zmluvy, ktoré môžu ohroziť alebo obmedziť plnenie Zmluvy zo strany Zhotoviteľa, prípadne spôsobiť nedodržanie stanovených termínov plnenia Zmluvy,
* plniť Zmluvu vo vlastnom mene a na vlastnú zodpovednosť,
* Zabezpečiť prítomnosť trvalého odborného dozoru (šéfmontér) v čase vykonávania Servisu a/alebo Diagnostiky na účely kontroly a koordinácie počas vykonávanie Servisu a/alebo Diagnostiky,
* zabezpečiť udržiavanie priebežnej čistoty a poriadku v mieste výkonu Servisu a/alebo Diagnostiky v súlade s touto Zmluvou,
* zabezpečiť ochranu majetku Objednávateľa a to počas celej doby trvania výkonu Servisu a/alebo Diagnostiky,
* zabezpečiť uskladnenie, triedenie a likvidáciu použitých materiálov v zmysle tejto Zmluvy,
* zabezpečiť dostatočnú kvalifikáciu svojich zamestnancov a/alebo tretích osôb, ktoré budú vykonávať Servis a/alebo Diagnostiku,
* pri výkone Servisu viesť presnú evidenciu činností vykonaných v rámci výkonu predmetu Zmluvy vo forme montážneho denníka, ktoré bude predkladať na odsúhlasenie Objednávateľovi, pričom montážny denník začne viesť od momentu začatia výkonu Servisu a/alebo Diagnostiku až do momentu jeho/jej ukončenia.

1. Objednávateľ sa zaväzuje:

* vytvoriť pracovníkom Zhotoviteľa také pracovné podmienky v mieste plnenia Zmluvy, aby Zmluva mohla byť plnená v dohodnutom rozsahu, kvalite a termínoch,
* preukázateľne oboznámiť pracovníkov Zhotoviteľa pred začatím vykonávania predmetu Zmluvy s miestnymi bezpečnostnými predpismi, lokálnymi možnými zdrojmi ohrozenia a informáciami potrebnými pre dodržiavanie zásad ochrany životného prostredia,
* zabezpečiť prístup pracovníkov Zhotoviteľa do miesta plnenia Zmluvy za účelom plnenia Zmluvy,
* včas a bez zbytočného odkladu informovať Zhotoviteľa o všetkých dôležitých skutočnostiach súvisiacich s predmetom Zmluvy, ktoré môžu ohroziť alebo obmedziť plnenie Zmluvy zo strany Zhotoviteľa, prípadne spôsobiť nedodržanie stanovených termínov plnenia Zmluvy,
* za vykonaný predmet Zmluvy zaplatiť dohodnutú cenu.

1. Prevzatie predmetu Zmluvy podľa článku I, písm. a) Objednávateľom musí byť potvrdené v preberajúcom a odovzdávajúcom protokole (dodacom liste) podpísanom obidvoma Zmluvnými stranami (ďalej len „**Preberajúci a odovzdávajúci protokol**“).
2. Prevzatie predmetu Zmluvy podľa článku I, písm. b) a c) Objednávateľom od Zhotoviteľa musí byť potvrdené formou protokolu o vykonaní servisu podpísaného oboma Zmluvnými stranami (ďalej len „**Protokol o vykonaní servisu**“).
3. Prevzatie predmetu Zmluvy podľa článku I, písm. d) Objednávateľom od Zhotoviteľa musí byť potvrdené formou protokolu o vykonaní diagnostiky podpísaného oboma Zmluvnými stranami (ďalej len „**Protokol o doporučení**“). Protokol o doporučení musí obsahovať minimálne náležitosti uvedené v Prílohe č. 1.
4. Protokol o vykonaní servisu musí obsahovať minimálne náležitosti uvedené v Prílohe č. 1, najmä:
5. zoznam kontrolovaných zariadení,
6. stav kontrolovaných zariadení,
7. zistené vady na kontrolovaných zariadeniach,
8. návrh riešenia odstránenia zistených vád.
9. V prípade zistenia poruchy na zariadení Objednávateľ vystaví Objednávku podľa tejto Zmluvy na vykonanie Servisu a/alebo Diagnostiky podľa článku I bodu c) a d) tejto Zmluvy. Zhotoviteľ zistenú vadu odstráni na základe Objednávky za cenu podľa článku V tejto Zmluvy.
10. Vlastnícke právo a nebezpečenstvo škody na Tovare prechádza na Objednávateľa prevzatím Tovaru.
11. V prípade, ak Objednávateľ prevezme Tovar s vadou/-ami, je povinný tieto vady popísať v Preberacom a odovzdávajúcom protokole s určením termínu na odstránenie vád/vady bez zbytočného odkladu.
12. Objednávateľ je oprávnený odmietnuť prevzatie dodávky Tovaru, ktorý má vady alebo nekompletnú dodávku Tovaru. Objednávateľ si vyhradzuje právo odmietnuť prebratie celej dodávky Tovaru, alebo odmietnuť dodávku Tovaru v časti plnenia.
13. Zhotoviteľ záväzne prehlasuje, že ním dodávaný Tovar spĺňa požadovanú kvalitu podľa požiadaviek Objednávateľa v súlade s príslušnými platnými technickými alebo iných normami a všeobecne záväznými právnymi predpismi. Súčasťou dodaného Tovaru bude aj dokumentácia podľa tejto Zmluvy.
14. V prípade zistenia, že Zhotoviteľ uskutočňuje činnosť v rozpore so svojimi povinnosťami, je Objednávateľ oprávnený žiadať od Zhotoviteľa nápravu v súlade so Zmluvou a/alebo všeobecne záväznými právnymi predpismi. V prípade zistenia nedostatkov, náklady na ich odstránenie a vykonanie nápravných opatrení hradí Zhotoviteľ.
15. Zhotoviteľ je počas plnenia tejto Zmluvy povinný dodržiavať zásady BOZP, zásady OPP, zásady OŽP, OH v zmysle platných právnych predpisov Slovenskej republiky, interné predpisy Objednávateľa, najmä, ale nie výlučne Záznam o poskytnutí informácií a pokynov na zaistenie bezpečnosti a ochrany zdravia pri práci (BOZP) a ochrany pred požiarmi (OPP) pri dodávateľských prácach, ktorý tvorí Prílohu č. 3 tejto Zmluvy.
16. V prípade, ak sa na vykonávanie činnosti Zhotoviteľa aj iné interné predpisy Objednávateľa, alebo budú v budúcnosti takéto interné predpisy prijaté, tieto sú záväzné pre Zhotoviteľa dňom doručenia ich znenia Zhotoviteľovi.
17. Podpisom tejto zmluvy Zhotoviteľ prehlasuje, že sa oboznámil s týmito internými predpismi, porozumel im a zaväzuje sa ich v celom rozsahu dodržiavať, v súlade s nimi postupovať a zaviazať ich dodržiavaním tiež svojich subdodávateľov. Zhotoviteľ sa zaväzuje na výkon činnosti na území Objednávateľa zamestnávať len pracovníkov preškolených z interných predpisov.
18. Objednávateľ je oprávnený v priebehu účinnosti tejto Zmluvy zmeniť interné predpisy. O tejto zmene bude Zhotoviteľa informovať zaslaním e-mailovej správy na e-mailové adresy kontaktných osôb uvedených v tejto Zmluve alebo na e-mailové adresy kontaktných osôb, ktoré budú neskôr v súlade s touto Zmluvou preukázateľne oznámené ako nové kontaktné osoby, resp. nové e-mailové adresy.
19. Zhotoviteľ je povinný sa s oznámenými zmenami interných predpisov oboznámiť v súlade s týmto odsekom Zmluvy a tieto dodržiavať, pričom sú tieto interné predpisy záväzné pre Zhotoviteľa dňom ich účinnosti. V prípade, ak Zhotoviteľ nezašle informáciu o zmene interných predpisov v zmysle vyššie uvedeného pred dňom ich účinnosti, tak sa stávajú záväzné pre Zhotoviteľa dňom prijatia e-mailovej správy s informáciou o ich zmene. Zhotoviteľ sa zároveň zaväzuje so zmenami interných predpisov preukázateľne oboznámiť svojich subdodávateľov bez zbytočného odkladu, najneskôr v lehote päť (5) pracovných dní odo dňa prijatia predmetnej e-mailovej správy.
20. Pre vylúčenie pochybností sa Zmluvné strany dohodli, že pre zmenu interných predpisov nie je potrebné uzatvárať písomný dodatok k tejto zmluve.
21. Zhotoviteľ je povinný kontrolovať dodržiavanie HSE predpisov a interných predpisov svojimi subdodávateľmi a Objednávateľ je oprávnený kontrolovať dodržiavanie týchto predpisov zo strany Zhotoviteľa a jeho subdodávateľov. Zhotoviteľ zodpovedá za bezpečnosť a ochranu zdravia vlastných zamestnancov/pracovníkov aj subdodávateľov. V prípade, ak zástupca alebo poverená osoba Zhotoviteľa (zamestnanec, subdodávateľ) utrpí úraz/nehodu alebo zapríčiní pracovný úraz, požiar, dopravnú nehodu alebo znečistenie životného prostredia na území Objednávateľa alebo pri činnosti vykonávanej v záujme Objednávateľa, zaväzuje sa Zhotoviteľa bez zbytočného odkladu o tom informovať kontaktnú osobu/zástupcu Objednávateľa a zaväzuje sa spolupracovať za účelom vyšetrenia a objasnenia tejto udalosti. Objednávateľ považuje za pracovníka Zhotoviteľa alebo jeho subdodávateľa každú osobu, ktorá vykonáva podľa tejto Zmluvy prácu pre Zhotoviteľa alebo jeho subdodávateľa, bez ohľadu na to, aký je medzi nimi zmluvný vzťah.
22. Ochrana životného prostredia a likvidácia odpadu

Zhotoviteľ sa ako pôvodca odpadu zaväzuje udržiavať čistotu a poriadok v mieste výkonu Servisu a/alebo Diagnostiky. Zhotoviteľ je povinný na vlastné náklady odstrániť odpad, ktorý vznikol v dôsledku jeho činnosti.

1. Zhotoviteľ je povinný dodržiavať všetky povinnosti vyplývajúce zo zákona č. 79/2015 Z.z. o odpadoch a o zmene a doplnení niektorých zákonov v znení neskorších predpisov (ďalej len „**Zákon o odpadoch**“) a ostatných všeobecne záväzných právnych predpisov v oblasti nakladania s odpadmi.
2. Zhotoviteľ je povinný, aby všetok odpad, ktorý vznikne pri vykonávaní Servisu a/alebo Diagnostiky, bol zatriedený podľa vyhlášky Ministerstva životného prostredia Slovenskej republiky č. 365/2015 Z. z. ktorou sa ustanovuje Katalóg odpadov a zneškodnený v súlade so Zákonom o odpadoch a ostatnými všeobecne záväzných právnych predpisov v oblasti nakladania s odpadmi.
3. Zhotoviteľ je povinný dodržiavať všetky všeobecne záväzné právne predpisy týkajúce sa ochrany životného prostredia Slovenskej republiky a dodržiavať pokyny Objednávateľa počas výkonu predmetu Zmluvy.
4. Zhotoviteľ sa zaväzuje rešpektovať všeobecné princípy environmentálne šetrného správania počas plnenia predmetu Zmluvy, s prihliadnutím na skutočnosť, že Objednávateľ má zriadený integrovaný systém riadenia podľa noriem ISO 9001:2015 a ISO 14001:2015.
5. Bezpečnosť a ochrana zdravia pri práci

Zhotoviteľ je povinný zabezpečiť, aby osoby vykonávajúce Dielo boli vybavené:

1. vhodným pracovným odevom s viditeľným označením Zhotoviteľa,
2. vhodnou pracovnou obuvou,
3. potrebnými osobnými ochrannými pracovnými prostriedkami (OOPP) pre realizáciu predmetu Zmluvy (napr. pre práce vo výškach, ochranou dýchacích ciest, kyslíkovými prístrojmi, ochranou tváre rúškom, respirátorom alebo iným prekrytím tváre v celom areáli ZEVO a pod.).
4. Zhotoviteľ zodpovedá za bezpečnosť a ochranu svojich zamestnancov alebo subdodávateľov vykonávajúcich Servis a/alebo Diagnostiku, ako aj bezpečnosť a ochranu zamestnancov Objednávateľa, v prípade, ak je to potrebné.
5. V prípade, ak v mieste výkonu Servisu a/alebo Diagnostiky pôsobia zamestnanci viacerých dodávateľov, alebo akékoľvek osoby vykonávajúce činnosti na základe poverenia Objednávateľa, musí byť medzi nimi uzavretá dohoda, ktorá určí, kto z nich zodpovedá za vytvorenie podmienok a bezpečnosti zdravia zamestnancov na spoločnom pracovisku a v akom rozsahu. Ak sa nedohodnú, zodpovedá každý z nich v plnom rozsahu.
6. Požiarna ochrana

Zhotoviteľ je povinný:

1. dodržiavať všeobecne záväzné právne predpisy, interné predpisy a technické normy vzťahujúce sa na oblasť PO,
2. pri výskyte požiaru konať podľa platných požiarnych a poplachových predpisov Objednávateľa, a hlásiť výskyt požiaru pri požiarnom poplachu u Objednávateľa na tel. č. 40206010, v prípade nedostupnosti na tel. čísle 40206020,
3. oboznámiť sa s dokumentáciou PO platnou v pre miesto vykonávania predmetu Zmluvy.
4. Zhotoviteľ si je vedomý toho, že Objednávateľ môže vykonať na mieste výkonu predmetu Zmluvy audit zameraný na dodržiavanie požiadaviek OŽP, BOZP a PO. Ak budú pri audite zistené závažné nedostatky výrazne ovplyvňujúce požiadavky OŽP a BOZP a PO, ktoré je možné pripísať Zhotoviteľovi, je Zhotoviteľ povinný prijať a realizovať opatrenia na nápravu v zmysle záverov takéhoto auditu a ich realizáciu oznámiť Objednávateľovi. V prípade, ak predmetné opatrenia nebudú zo strany Zhotoviteľa realizované, alebo budú realizované iba čiastočne, alebo ak sa zistené nedostatky budú opakovať, je Objednávateľ oprávnený od tejto Zmluvy odstúpiť.

**Článok IV**

**MIESTO PLNENIA ZMLUVY**

1. Miesto plnenia predmetu Zmluvy je ZEVO, Vlčie hrdlo 72, 821 07 Bratislava.

**Článok V**

**CENA PREDMETU ZMLUVY**

1. Zmluvné strany sa v súlade so zákonom č. 18/1996 Z. z. o cenách v znení neskorších predpisov dohodli na cene za Tovar a Servis a Diagnostiku uvedenej v Prílohe č. 2 tejto Zmluvy - Cena (ďalej len „**Cena**“).
2. K uvedenej Cene Zhotoviteľ pri fakturácií pripočíta DPH v súlade so zákonom č. 222/2004 Z. z. o dani z pridanej hodnoty v znení neskorších predpisov (ďalej len „**Zákon o DPH**“) v sadzbe platnej ku dňu uskutočnenia zdaniteľného plnenia.
3. Cena uvedená v Prílohe č. 2 tejto Zmluvy je maximálnou cenou podľa tejto Zmluvy.

**Článok VI**

**PLATOBNÉ A FAKTURAČNÉ PODMIENKY**

1. Úhrada Ceny za plnenie predmetu Zmluvy bude vykonaná bankovým prevodom bez preddavkov, na základe faktúr, vystavených Zhotoviteľom Objednávateľovi. Prílohou faktúry musí byť obojstranne podpísaný Preberajúci a odovzdávajúci protokol (dodací list), Protokol o vykonaní servisu, Protokol o doporučení.
2. Faktúra musí obsahovať všetky náležitosti v zmysle platných právnych predpisov, najmä zákona o DPH a súčasne nasledovné:

* označenie, že ide o faktúru,
* IČO, DIČ a IČ DPH oboch Zmluvných strán,
* obchodné meno, sídlo Zmluvnej strany, ktorá uskutočňuje plnenie,
* obchodné meno, sídlo Zmluvnej strany, v prospech ktorej sa uskutočňuje plnenie,
* poradové číslo dokladu,
* názov a množstvo plnenia,
* číslo Zmluvy,
* číslo Objednávky vystavenej Objednávateľom,
* deň vystavenia faktúry,
* termín splatnosti faktúry,
* konštantný symbol,
* formu úhrady,
* cenu bez DPH v EUR,
* výšku DPH v EUR,
* cenu s DPH v EUR,
* meno, podpis a telefonické spojenie zodpovedného pracovníka vystaviteľa,
* pečiatku vystavovateľa faktúry,
* bankové spojenie.

1. Dohodnutá lehota splatnosti je tridsať (30) dní odo dňa jej doručenia Objednávateľovi.
2. Dňom zaplatenia je deň odpísania dlžnej sumy z účtu Objednávateľa v prospech Zhotoviteľa.
3. Každá faktúra bude vystavená a zaslaná na adresu sídla Objednávateľa. Faktúra môže byť Objednávateľovi zasielaná aj elektronicky, ak Zhotoviteľ uzavrel s Objednávateľom osobitnú zmluvu o elektronickom prijímaní faktúr. V takomto prípade sa na doručovanie faktúr budú vzťahovať ustanovenia takejto zmluvy.
4. V prípade, že faktúra nebude obsahovať náležitosti uvedené v zákone o DPH alebo v tejto Zmluve, Objednávateľ je oprávnený vrátiť faktúru Zhotoviteľovi. V takomto prípade nová lehota splatnosti začne plynúť doručením opravenej alebo novo vystavenej faktúry Objednávateľovi
5. Bankové poplatky spojené s plnením finančných záväzkov plynúcich z tejto Zmluvy budú Zmluvnými stranami znášané nasledovne: poplatky účtované Objednávateľovi bankou Objednávateľa bude znášať Objednávateľ a poplatky účtované Zhotoviteľovi bankou Zhotoviteľa bude znášať Zhotoviteľ.
6. Zmluvné strany postupujú pri vysporiadaní daní v zmysle platných právnych predpisov bez možnosti prevzatia daňovej povinnosti za obchodného partnera.
7. Zhotoviteľ prehlasuje, že ku dňu podpisu tejto Zmluvy uplatňuje/neuplatňuje osobitnú úpravu uplatňovania dane z pridanej hodnoty na základe prijatia platby za dodanie tovaru alebo služby v zmysle § 68d zákona o DPH.
8. V prípade, ak sa Zhotoviteľ rozhodne začať uplatňovať vyššie uvedenú úpravu v zmysle § 68d zákona o DPH je povinný o tejto skutočnosti bezodkladne písomne informovať Objednávateľa. Rovnako je Zhotoviteľ uplatňujúci úpravu v zmysle § 68d zákona o DPH povinný bezodkladne písomne informovať Objednávateľa o skončení uplatňovania tejto úpravy.
9. V prípade, ak v dôsledku nesprávneho uplatnenia dane z pridanej hodnoty Objednávateľom vyplývajúceho z neposkytnutia informácií o uplatňovaní osobitnej úpravy v zmysle § 68d zákona o DPH Zhotoviteľom bude Objednávateľovi dodatočne uložená pokuta alebo akákoľvek ďalšia sankcia správcom dane v zmysle platných právnych predpisov, je Zhotoviteľ povinný tieto uhradiť Objednávateľovi.
10. Zmluvné strany súhlasia, že tu obsiahnuté platobné podmienky sú výsledkom ich vzájomnej dohody v súlade s platným právnym poriadkom, pričom neznamenajú hrubý nepomer medzi právami a povinnosťami Zmluvných strán.
11. Zhotoviteľ sa zaväzuje, že v prípade, ak bude zaradený do zoznamu osôb vedenom Finančným riaditeľstvom Slovenskej republiky v zmysle § 69 ods. 15 zákona o DPH, u ktorých nastali dôvody na zrušenie registrácie z úradnej moci v zmysle § 81 zákona o DPH, bude o tejto skutočnosti okamžite informovať Objednávateľa. V tomto prípade, alebo v prípade, ak Objednávateľ zistí skutočnosti podľa predchádzajúcej vety sám, Zhotoviteľ vyjadruje svoj súhlas s tým, aby Objednávateľ uhradil Zhotoviteľovi iba základ dane a čiastka DPH bude:

* uhradená priamo miestne a vecne príslušnému daňovému úradu podľa sídla Zhotoviteľa, na základe výzvy daňového úradu, pričom o tejto skutočnosti bude Zhotoviteľ bez zbytočného odkladu informovaný, alebo
* uhradená Zhotoviteľovi bez zbytočného odkladu potom, čo preukáže potvrdenie z miestne a vecne príslušného daňového úradu o neexistencii daňových nedoplatkov.

**Článok VII**

**Záručná doba, zodpovednosť za škodu a náhrada škody**

1. Zhotoviteľ zodpovedá za to, že Tovar je dodaný a Servis a/alebo Diagnostika je poskytnutý/á podľa podmienok Zmluvy a v súlade s príslušnými technickými, technologickými, právnymi a inými normami vzťahujúcimi sa na dodanie Tovaru a výkon prác a že počas záručnej doby bude mať vlastnosti dohodnuté v tejto Zmluve.
2. Servis a/alebo Diagnostika má vady, ak nezodpovedá požiadavkám tejto Zmluvy, všeobecne záväzným právnym predpisom Slovenskej republiky, príslušným platným slovenským technickým normám (STN) alebo európskym normám (EN), interným predpisom, požiadavkám, interným normám a štandardom Objednávateľa.
3. Zhotoviteľ poskytne Objednávateľovi záruku za akosť dodaného Tovaru podľa článku 1, písm. a) tejto Zmluvy v trvaní dvadsaťštyri (24) mesiacov odo dňa podpisu Preberajúceho a odovzdávajúceho protokolu.
4. Zhotoviteľ poskytne Objednávateľovi záruku za kvalitu poskytnutého Servisu a/alebo Diagnostiky v trvaní dvanásť (12) mesiacov a na použité náhradné diely dvadsaťštyri (24) mesiacov odo dňa podpisu Protokolu o vykonaní servisu alebo Protokolu o doporučení.
5. Záruka sa nevzťahuje na vady vzniknuté na dodanom Tovare a jeho príslušenstve, náhradných dieloch a poskytnutých servisných prácach alebo Diagnostike v dôsledku neodborného zaobchádzania a neodbornej údržby zo strany Objednávateľa alebo zásahu osoby inej ako na príslušný zásah Zhotoviteľom zaškoleného pracovníka.
6. Ak Objednávateľ zistí počas záručnej doby, že Tovar, Servis, Diagnostika alebo ich časť má vady alebo akýmkoľvek spôsobom nie je v súlade s obsahom tejto Zmluvy alebo jej príloh, je povinný Zhotoviteľovi bez zbytočného odkladu zaslať písomné oznámenie o reklamácii, a to e-mailom a/alebo listom. Zhotoviteľ sa zaväzuje písomne (e-mailom a/alebo listom), potvrdiť doručenie reklamácie Objednávateľovi obratom v nasledujúci pracovný deň od jej doručenia.
7. Zhotoviteľ povinný odstrániť vady Servisu, Diagnostiky na vlastné náklady a vo vlastnom mene v súlade s touto Zmluvou. Zhotoviteľ sa zaväzuje začať s odstraňovaním prípadných vád predmetu zmluvy do štyridsiatich ôsmich (48) hodín (a to aj v dňoch pracovného voľna a v dňoch pracovného pokoja) od nahlásenia vady Objednávateľom, pričom termín odstránenia vád bude dohodnutý písomne Zmluvnými stranami. Na nahlásenie vady sa použijú primerane ustanovenia článku IX. tejto Zmluvy.
8. Ak sa Zmluvné strany nedohodnú inak, Objednávateľ je povinný odstrániť vady na dodanom Tovare do pätnástich (15) pracovných dní od ich oznámenia Objednávateľom.
9. Objednávateľ môže požadovať odstránenie vád niektorým z nasledovných spôsobov:
10. výmenou vadného Tovaru za Tovar bez vád,
11. opravou Tovaru – úplne odstránenie vady Tovaru, pokiaľ sú vady odstrániteľné.
12. Právo voľby medzi nárokmi z vád Tovaru uvedenými vyššie patrí Objednávateľovi.
13. Doba od uplatnenia práva zo zodpovednosti za vady až do doby, keď Objednávateľ po odstránení vady Tovaru alebo Servisu alebo Diagnostiky, resp. ich časť prevzal, sa do záručnej doby nepočíta.

**Článok VIII**

**ZMLUVNÉ SANKCIE**

1. Ak Zhotoviteľ nedodrží dohodnuté termíny, má Objednávateľ právo fakturovať Zhotoviteľovi zmluvnú pokutu vo výške 0,5 % z ceny predmetu Zmluvy podľa príslušnej Objednávky za každý aj začatý aj začatý deň omeškania.
2. V prípade omeškania so splnením peňažného záväzku Objednávateľa má Zhotoviteľ právo fakturovať Objednávateľovi úrok z omeškania vo výške 0,05% z dlžnej sumy za každý aj začatý deň omeškania.
3. V prípade, ak Zmluvná strana poruší povinnosť mlčanlivosti stanovenú všeobecne záväzným právnym predpisom, a/alebo dohodnutú v tejto Zmluve, zaväzuje sa uhradiť druhej Zmluvnej strane zmluvnú pokutu vo výške 2 000,- EUR (slovom: dvetisíc eur).
4. Objednávateľ je oprávnený žiadať od Zhotoviteľa zaplatenie zmluvnej pokuty v nižšie stanovenej výške v prípade, ak Zhotoviteľovi, jeho zamestnancovi alebo pracovníkovi bolo preukázané nasledovné porušenie všeobecne záväzných právnych predpisov alebo zmluvných povinností:
5. 200,- EUR (slovom: dvesto eur) v prípade zistenia požitia alkoholu, ako výsledku pozitívneho testu na alkohol, užitia omamných a psychotropných látok v organizme testovanej osoby alebo ich vnášanie do areálu Objednávateľa,
6. 200,- EUR (slovom: dvesto eur) v prípade porušenie zákazu fajčenia v areáli Objednávateľa.
7. V prípade obzvlášť závažného porušenia HSE predpisov Zhotoviteľom, je Objednávateľ oprávnený vyúčtovať Zhotoviteľovi zmluvnú pokutu vo výške 3 000,- EUR (slovom: tritisíc eur) a je oprávnený odstúpiť od tejto Zmluvy. Zároveň to má za následok trvalý zákaz pre zamestnanca alebo pracovníka Zhotoviteľa vykonávať akékoľvek služby pre Objednávateľa. Za obzvlášť závažné porušenie HSE predpisov sa považuje také porušenie, ktoré je objektívne spôsobilé ohroziť zdravie, život a/alebo spôsobiť značnú škodu. Zmluvné strany sa dohodli, že značnou škodu je škoda presahujúca sumu 20 000,- EUR (slovom: dvadsaťtisíc eur).
8. Zhotoviteľ nebude v omeškaní a zmluvná pokuta Objednávateľovi neprináleží, ak je omeškanie spôsobené okolnosťami vylučujúcimi zodpovednosť, alebo ak omeškanie vzniklo okolnosťami na strane Objednávateľa.
9. Zmluvné strany sa dohodli, že v prípade kumulácie zmluvných pokút vyplývajúcich z porušenia povinností Zhotoviteľa podľa tejto Zmluvy, nepresiahne celková suma zmluvných pokút 20 % z celkovej zmluvnej ceny podľa tejto Zmluvy. Objednávateľ má nárok na náhradu škody prevyšujúcej zmluvnú pokutu.

**Článok IX**

**KOMUNIKÁCIA A DORUČOVANIE**

1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
2. Zmluvné strany sa dohodli, že kontaktnými osobami pri plnení tejto Zmluvy sú:

Kontaktnou osobou za Objednávateľa vo veciach zmluvných je: Ing. Kontína Zdenko,

tel.: +421 915 703 230, email: [kontina@olo.sk](mailto:kontina@olo.sk)

, Kontaktnou osobou za Objednávateľa vo veciach technických je: Ing. Jantošovič Marek

, tel.: +421 918 110 502, email: [jantosovic@olo.sk](mailto:jantosovic@olo.sk)

Kontaktnou osobou za Objednávateľa vo veciach odosielania Objednávok je: Ing. Dana

Šramová, tel.: :+421 918 110  319 , email: [sramova@olo.sk](mailto:sramova@olo.sk)

Kontaktnou osobou za Zhotoviteľa vo veciach zmluvných je: [●], tel.: [●], email: [●].

Kontaktnou osobou Zhotoviteľa vo veciach technických je: [●], tel.: [●], email: [●].

Kontaktnou osobou za Zhotoviteľa vo veciach prijímania Objednávok je: [●], tel.: [●], email: [●],

1. Korešpondencia súvisiaca so Zmluvou bude v slovenskom jazyku a bude sa považovať za doručenú:
   1. v deň doručenia zásielky, ak bola zásielka doručená osobne alebo kuriérnou službou, alebo
   2. v piaty (5.) pracovný deň nasledujúci po dni podania zásielky na pošte, ak bola zásielka poslaná doporučenou poštou, aj keď sa adresát o jej uložení nedozvedel, alebo v deň doručenia zásielky, alebo v deň, kedy bolo prijatie zásielky odopreté, podľa toho, ktorý deň nastane skôr; alebo
   3. v deň odoslania e-mailu, ak bol e-mail odoslaný v ktorýkoľvek pracovný deň, v ostatných prípadoch v najbližší pracovný deň nasledujúci po dni odoslania e-mailu, ak sa Zmluvné strany nedohodli inak.
2. Odstúpenie od Zmluvy, výpoveď, faktúry, ak sa neuplatňuje elektronická forma prijímania faktúr a/alebo iné dôležité oznámenia, najmä, ale nie výlučne, týkajúce sa trvania Zmluvy, budú vždy doručené písomne druhej Zmluvnej strane. Zmluvné strany sa dohodli, že e-mailová komunikácia nie je v tomto prípade dostatočná.
3. Zmluvné strany sa zaväzujú oznámiť si bezodkladne akúkoľvek zmenu údajov uvedených v záhlaví zmluvy, a to najneskôr do piatich (5) pracovných dní, odkedy dôjde k takejto zmene. V prípade zmien údajov uvedených v záhlaví Zmluvy a zmeny kontaktných údajov sa Zmluvné strany dohodli, že nie je potrebné uzatvárať dodatok k tejto Zmluve.

**Článok X**

**MLČANLIVOSŤ**

* + 1. Zmluvné strany sa dohodli, že všetky informácie a skutočnosti, ktoré získali akýmkoľvek spôsobom o druhej Zmluvnej strane a jej činnosti pri uzavretí a plnení tejto Zmluvy, avšak nielen v súvislosti s ňou, sa považujú za dôverné a majú charakter obchodného tajomstva v zmysle § 271 Obchodného zákonníka. Zmluvné strany sa zaväzujú takéto informácie a skutočnosti neposkytnúť a nesprístupniť tretím osobám a nevyužiť na iný účel, ako na plnenie tejto Zmluvy.
    2. Zmluvné strany sa dohodli, že porušením povinnosti mlčanlivosti podľa tejto Zmluvy nie je:

1. poskytnutie informácií audítorom, daňovým a právnym poradcom, ktorí sú viazaní všeobecnou profesionálnou povinnosťou mlčanlivosti stanovenou alebo uloženou všeobecne záväzným právnym predpisom, alebo sú povinní zachovávať mlčanlivosť na základe písomnej dohody s Objednávateľom,
2. sprístupnenie informácií, ktoré majú povahu verejne známych informácií,
3. poskytnutie informácií osobám a štátnym orgánom, ktorých nárok na poskytnutie informácií vyplýva zo všeobecne záväzných právnych predpisov alebo osobám, prostredníctvom ktorých, alebo s pomocou ktorých Zmluvné strany plnia povinnosti zo Zmluvy.

**Článok XI**

**VYŠŠIA MOC**

* + 1. Nie je porušením Zmluvy, ak ktorákoľvek zo Zmluvných strán nemôže plniť svoje zmluvné povinnosti z dôvodu prekážky, ktorá nastala nezávisle od vôle povinnej Zmluvnej strany a bráni jej v splnení jej povinnosti, ak nemožno rozumne predpokladať, že by povinná Zmluvná strana túto prekážku alebo jej následky odvrátila, alebo prekonala, a že by v čase vzniku záväzku túto prekážku predvídala (napr. vojna, zemetrasenie, záplava, požiare, teroristický útok, atď.). Na základe požiadavky druhej Zmluvnej strany, dotknutá Zmluvná strana predloží doklad o existencii okolností vylučujúcich zodpovednosť/vyššia moc (vis maior), ktorý vydajú príslušné úrady alebo organizácia krajiny pôvodu.
    2. Pokiaľ sa Zmluvné strany písomne nedohodnú inak, zmluvne dohodnuté termíny sa predlžujú o dobu trvania okolností vylučujúcich zodpovednosť (vis maior).
    3. Ak doba trvania okolností vylučujúcich zodpovednosť (vis maior) presahuje tridsať (30) dní, Zmluvné strany sú povinné viesť rokovania o možnej zmene/úprave tejto Zmluvy. Ak takéto rokovania nebudú úspešne ukončené do pätnástich (15) dní, ktorákoľvek zo Zmluvných strán je oprávnená odstúpiť od tejto Zmluvy. Zmluvné strany sa zaväzujú bez zbytočného odkladu vyrovnať si vzájomné pohľadávky a záväzky, ktoré vznikli do zániku tejto Zmluvy.
    4. Zmluvná strana, ktorá porušuje svoju povinnosť, alebo ktorá s prihliadnutím na všetky okolnosti má vedieť, že poruší svoju povinnosť vyplývajúcu z tejto Zmluvy v dôsledku okolností vylučujúcich zodpovednosť (vis maior) je povinná oznámiť písomne druhej Zmluvnej strane hrozbu alebo vznik okolností vylučujúcich zodpovednosť (vis maior) spolu s ich dôsledkami a predpokladaným časom ich trvania. Tieto informácie je povinná táto Zmluvná strana podať bez zbytočného odkladu po tom, čo sa o týchto okolnostiach dozvedela, alebo pri náležitej starostlivosti mohla dozvedieť. Škody vyplývajúce z neoznámenia alebo z neskorého oznámenia o hrozbe alebo vzniku okolností vylučujúcich zodpovednosť (vis maior) bude niesť Zmluvná strana zodpovedná za takéto neskoré oznámenie.

**Článok XII**

**ÚDAJE O SUBDODÁVATEĽOCH A PRAVIDLÁ ZMENY**

1. Údaje o všetkých známych subdodávateľoch, v rozsahu obchodné meno, adresa sídla, údaje o osobe oprávnenej konať za subdodávateľa/ meno a priezvisko, adresa trvalého pobytu:

[doplniť]\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Subdodávateľom na účely tejto Zmluvy je hospodársky subjekt, ktorý uzavrie alebo na účely plnenia tejto Zmluvy so Zhotoviteľom písomnú odplatnú zmluvu na plnenie určitej časti zákazky. Hospodárskym subjektom je fyzická osoba, právnická osoba alebo skupina takýchto osôb, ktorá na trh dodáva tovar, poskytuje službu alebo uskutočňuje stavebné práce.
2. Zhotoviteľ je povinný bezodkladne oznámiť Objednávateľovi akúkoľvek zmenu údajov o subdodávateľovi, ako aj údaje o novom subdodávateľovi na základe zmeny subdodávateľa vykonanej podľa pravidla pre zmenu subdodávateľov určeného v tejto Zmluve, a to v rozsahu uvedenom v tomto článku Zmluvy.
3. Pravidlo pre zmenu subdodávateľov počas plnenia zmluvy je nasledovné: Zhotoviteľ nesmie zmeniť subdodávateľa bez písomného súhlasu Objednávateľa. Zhotoviteľ požiada o zmenu subdodávateľa minimálne päť (5) pracovných dní vopred. Nedodržanie tohto ustanovenia Zhotoviteľom sa považuje za podstatné porušenie zmluvných povinností.
4. Ak Zhotoviteľ zabezpečuje svoju činnosť pre Objednávateľa prostredníctvom subdodávateľa alebo subdodávateľov, je povinný zabezpečiť, aby ich vykonávali len také subjekty, ktoré majú právoplatné všetky povolenia a oprávnenia na vykonávanie danej činnosti, pričom zodpovednosť za všetky činnosti subdodávateľa nesie Zhotoviteľ tak, ako by činnosť vykonával on sám.

**Článok XIII**

**ZÁVEREČNÉ USTANOVENIA**

1. Pokiaľ niektoré z ustanovení tejto Zmluvy je neplatné, neúčinné alebo nevykonateľné, alebo sa stane neskôr neplatným, neúčinným alebo nevykonateľným, nemá to vplyv na platnosť, účinnosť alebo vykonateľnosť ostatných ustanovení tejto Zmluvy. V prípade, ak je niektoré z ustanovení tejto Zmluvy neplatné, neúčinné alebo nevykonateľné, alebo sa stane neskôr neplatným, neúčinným alebo nevykonateľným, zaväzujú sa Zmluvné strany, že ho nahradia ustanovením, ktoré najviac zodpovedá pôvodnej vôli Zmluvných strán a účelu podľa tejto Zmluvy.
2. Zhotoviteľ je povinný na svoje náklady uzatvoriť a mať v platnosti počas platnosti tejto zmluvy poistnú zmluvu na poistenie nasledovného:

* poistenie zodpovednosti voči tretím osobám za škodu spôsobenú pri výkone svojej činnosti, ktorá kryje aj prípadnú škodu spôsobenú Zhotoviteľom Objednávateľovi pri plnení tejto Zmluvy a/alebo vadným plnením tejto zmluvy. Zhotoviteľ vyhlasuje, že má ku dňu podpisu tejto Zmluvy uzatvorené poistenie zodpovednosti za škodu s poisťovňou [doplniť] na poistnú sumu min. 30 000,- EUR (slovom: tridsaťtisíc eur).

1. Zmluvné strany sa budú usilovať o zmierlivé riešenie všetkých sporov spojených s touto zmluvou. V prípade, ak nedôjde k urovnaniu sporov zmierom, Zmluvné strany sa dohodli, že spor bude rozhodovať súd vecne a miestne príslušný podľa príslušných ustanovení zákona č. 160/2015 Z.z. Civilný sporový poriadok v znení neskorších predpisov.
2. Ak bude nutné umožniť úradom alebo Zhotoviteľovi vykonať kontrolu vývozu, je Objednávateľ povinný na výzvu Zhotoviteľa okamžite poskytnúť všetky informácie týkajúce sa príslušného koncového zákazníka, miesta určenia a zamýšľaného účelu užívania dodávky, ako aj o všetkých existujúcich vývozných obmedzeniach.
3. Objednávateľ je povinný prípadný opätovný vývoz dodávky do krajiny pôvodu oznámiť Zhotoviteľovi písomne pred uskutočnením vývozu.
4. Objednávateľ ako prevádzkovateľ osobných údajov týmto informuje Zhotoviteľa, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto Zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto Zmluvy. Osobné údaje Objednávateľ spracúva na základe oprávneného záujmu podľa čl. 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „**GDPR**“) a § 113 ods. 1 písm. f) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa Zákona o verejnom obstarávaní. Získané osobné údaje nepodliehajú profilovaniu ani automatizovanému rozhodovaniu. Objednávateľ nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u Objednávateľa právo:
   1. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
   2. namietať spracúvanie svojich osobných údajov;
   3. na prenosnosť osobných údajov;
   4. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovej stránke Objednávateľa (ďalej len „**Informácie o ochrane osobných údajov**“).
5. Zhotoviteľ podpisom zmluvy potvrdzuje:
6. správnosť a pravdivosť osobných údajov, ktoré sa ho týkajú a sú uvedené v tejto Zmluve,
7. že mu boli poskytnuté Informácie o ochrane osobných údajov,
8. že v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol Objednávateľovi v súvislosti s uzatvorením tejto Zmluvy (napr. kontaktné osoby, zamestnanci, zástupcovia, subdodávatelia).
9. Nadpisy v zmluve slúžia len k jej  prehľadnosti a neberú sa do úvahy pri výklade Zmluvy, rovnako sa nepovažujú ani za definície alebo za vysvetlivky jednotlivých zmluvných ustanovení.
10. Práva a povinnosti Zmluvných strán neupravené touto Zmluvou sa spravujú Obchodným zákonníkom a všeobecne záväznými právnymi predpismi Slovenskej republiky.
11. Táto zmluva nadobúda platnosť dňom jej podpisu obidvomi Zmluvnými stranami a účinnosť dňom nasledujúcim po dni jej zverejnenia na [www.olo.sk](http://www.olo.sk) v zmysle § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
12. Neoddeliteľnou súčasťou tejto Zmluvy je:

Príloha č. 1 – Technická špecifikácia

Príloha č. 2 – Cena

Príloha č. 3 – Záznam o poskytnutí informácií a pokynov na zaistenie bezpečnosti a ochrany zdravia pri práci (BOZP) a ochrany pred požiarmi (OPP) pri dodávateľských prácach

1. Zmluvné strany prehlasujú, že si túto Zmluvu prečítali, jej obsahu porozumeli a na znak toho, že obsah tejto zmluvy zodpovedá ich skutočnej, vážnej, ničím neobmedzenej a slobodnej vôli, ju vlastnoručne podpísali.
2. Zmluva sa uzatvára v štyroch (4) rovnopisoch, z ktorých každá Zmluvná strana obdrží dva (2) rovnopisy.
3. Zmluvné strany sa dohodli, že túto Zmluvu je možné meniť iba formou písomných vzájomne odsúhlasených dodatkov.
4. Zmluvné strany vyhlasujú, že súhlasia s obsahom tejto Zmluvy, že táto Zmluva vyjadruje ich skutočnú, vážnu a slobodnú vôľu a nie je uzatváraná v tiesni. Na znak toho Zmluvné stany túto Zmluvu vlastnoručne podpisujú.

V Bratislave dňa ........................ V ................. dňa ..............................

Za Objednávateľa: Za Zhotoviteľa:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Martin Maslák

predseda predstavenstva

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Andrej Rutkovský

člen predstavenstva